**SKUPNO BRANJE S SEDMOŠOLCI**

OB dnevu Zlatih knjig, 17. septembru, so sedmošolke pri knjižničarskem krožku oblikovale pano v šolski knjižnici, na katerega so pripele Pavčkovo pesem Branje.

Učenci sedmih razredov so septembra v dar prejeli letošnjo knjigo iz nacionalnega programa Rastem s knjigo Nataše Konc Lorenzutti: Avtobus ob treh. Knjige so nam posredovali iz Lavričeve knjižnice, ker nas bodo na obisk v domačo javno knjižnico sprejeli šele spomladi. Učiteljica slovenščine je knjigo vključila v prvo domače branje, šestošolci pa jo napeto spremljajo na začetku vsake ure slovenščine.

Veselimo se srečanja s pisateljico Natašo Konc Lorenzutti 19. 10. 2018, ko bomo v mozaik svojega branja dodali nov kamenček.

Knjižničarka in učiteljica slovenščine Livija Lango